Document ID: 32013R0870

NEUVOSTON ASETUS (EU) N:o 870/2013,
annettu 9 päivänä heinäkuuta 2013,
asetuksen (EY) N:o 2866/98 muuttamisesta Latviaa koskevan euron muuntokurssin osalta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 140 artiklan 3 kohdan,
ottaa huomioon Euroopan komission ehdotuksen,
ottaa huomioon Euroopan keskuspankin lausunnon,
sekä katsoo seuraavaa:
(1)
Euron ja euron käyttöön ottavien jäsenvaltioiden valuuttojen välisistä muuntokursseista 31 päivänä joulukuuta 1998 annetussa neuvoston asetuksessa (EY) N:o 2866/98 (1) vahvistetaan muuntokurssit 1 päivästä tammikuuta 1999 alkaen.
(2)
Vuoden 2003 liittymisasiakirjan 4 artiklan mukaan Latvia on jäsenvaltio, johon sovelletaan Euroopan unionin toiminnasta tehdyn sopimuksen 139 artiklan 1 kohdassa määriteltyä poikkeusta.
(3)
Euron käyttöönotosta Latviassa 1 päivänä tammikuuta 20149 päivänä heinäkuuta 2013 annetun neuvoston päätöksen 2013/387/EU (2) mukaan Latvia täyttää euron käyttöönottamiseksi vaadittavat edellytykset, ja Latviaa koskeva poikkeus kumotaan 1 päivästä tammikuuta 2014.
(4)
Euron käyttöönotto Latviassa edellyttää euron ja Latvian latin välisen muuntokurssin vahvistamista. Täksi muuntokurssiksi vahvistetaan 0,702804 latia 1:tä euroa kohden, mikä vastaa latin tämänhetkistä keskuskurssia valuuttakurssimekanismissa (ERM II).
(5)
Sen vuoksi asetus (EY) N:o 2866/98 olisi muutettava tämän mukaisesti,
ON HYVÄKSYNYT TÄMÄN ASETUKSEN:
1 artikla
Lisätään asetuksen (EY) N:o 2866/98 1 artiklassa Kyproksen puntaan ja Luxemburgin frangiin sovellettavien muuntokurssien väliin rivi seuraavasti:
”= 0,702804 Latvian latia”.
2 artikla
Tämä asetus tulee voimaan 1 päivänä tammikuuta 2014.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä heinäkuuta 2013.

Labels: 2
18